Uznesenie Európskeho parlamentu o odhade príjmov a výdavkov Európskeho parlamentu na rozpočtový rok 2006 (2005/2012(BUD))



Úradný vestník 092 E , 20/04/2006 S. 0394 - 0397



P6_TA(2005)0178 Situácia v Sudáne Uznesenie Európskeho parlamentu o situácii v Sudáne Európsky parlament, - so zreteľom na všetky príslušné rezolúcie Bezpečnostnej rady OSN, vrátane rezolúcie č. 1593 (2005) o situácii v Sudáne a rezolúcie č. 1564 (2004), na základe ktorých bola generálnemu tajomníkovi OSN predložená správa Medzinárodnej vyšetrovacej Komisie o Darfúre z 25. januára 2005, - so zreteľom na akčný plán pre Darfúr schválený 5. augusta 2004 zo strany OSN a sudánskej vlády, - so zreteľom na Všeobecnú mierovú dohodu (CPA), ktorú podpísala v Nairobi sudánska vláda a Sudánske ľudové oslobodzovacie hnutie/armáda (SPLM/A) 9. januára 2005, - so zreteľom na svoje uznesenie zo 16. septembra 2004 o humanitárnej situácii v Sudáne [1] a uznesenie Spoločného parlamentného zhromaždenia AKT-EÚ, AKT-EÚ 3777/05 z 21. apríla 2005 o situácii v Sudáne, - so zreteľom na správu OSN o situácii v Sudáne z 26. apríla 2005, - so zreteľom na článok 108 ods. 5 rokovacieho poriadku, A. keďže CPA stanovuje rozdelenie ozbrojených síl, stiahnutie 91000 vládnych jednotiek z juhu krajiny do dva a pol roka a stiahnutie jednotiek SPLA zo severu krajiny do ôsmich mesiacov, rovnaké rozdelenie príjmov z predaja ropy a voľby po troch rokoch, B. keďže Bezpečnostná rada OSN sa vo svojej rezolúcii č. 1593 ( 2005) rozhodla postúpiť situáciu v Darfúre od júla 2002 prokurátorovi Medzinárodného trestného súdu, C. keďže víta podpísanie mierových dohôd z Naivasha 31. decembra 2004, avšak v Darfúre i naďalej pokračuje zo všetkých strán násilie, pričom sudánska vláda svojimi vzdušnými útokmi neustále porušuje dohodu o prímerí a nedarí sa jej rozpustiť Janjaweed a postaviť zodpovedné osoby pred súd; keďže je znepokojená dramatickým nárastom porušovania prímeria zo strany rebelov, D. keďže Medzinárodná vyšetrovacia komisia vo svojej správe uviedla, že v Darfúre sa páchajú vojnové zločiny "rovnako závažné a ohavné ako genocída", ktoré zahŕňajú "útoky bez rozdielu vrátane zabíjania civilistov, mučenia, odvlečenia, ničenia obcí, znásilňovania a iných foriem sexuálneho násilia", dospel k názoru, že "medzi osoby potenciálne zodpovedné za (toto) násilie patria samostatní páchatelia vrátane sudánskych vládnych úradníkov, príslušníkov jednotiek domobrany, príslušníkov rebelských skupín a určitých dôstojníkov cudzích armád konajúcich na vlastnú päsť", E. keďže Medzinárodná vyšetrovacia komisia dospela k názoru, že "systém sudánskeho súdnictva nie je schopný a ani ochotný riešiť situáciu v Darfúre", F. keďže na základe podpísania mierových dohôd z Naivasha prisľúbila Komisia opätovné sprístupnenie 450000000 EUR z Európskeho rozvojového fondu Sudánu, pričom na úvod poskytne sumu vo výške 50000000 EUR v podobe humanitárnej pomoci rozdelenej medzi sever a juh, G. keďže Africká únia doteraz zohrávala veľmi pozitívnu úlohu pri prevencii a monitorovaní dodržiavania prímeria a hlásení porušení prímeria a keďže sa Africká únia snaží oživiť mierové rozhovory o Darfúre a formálne obnovenie rozhovorov sa predpokladá koncom mája 2005, H. keďže podľa niektorých odhadov dosahuje počet mŕtvych v Darfúre 300000 [2], pričom v dôsledku násilia, vrátane podvýživy a chorôb, zomrie mesačne 10000 [3] ľudí; keďže v Darfúre je i naďalej presídlených 1,65 milióna ľudí [4], pričom správy uvádzajú, že niektorí sú pod nátlakom nútení vrátiť sa domov, I. keďže reintegrácia bývalých bojovníkov všetkých sudánskych ozbrojených síl predstavuje hlavný problém a keďže odzbrojenie civilistov a všetkých členov oficiálnej alebo neoficiálnej domobrany je rozhodujúce pre zabezpečenie poriadku, bezpečnosti, slobody a stability, J. keďže blížiace sa obdobie dažďov by mohlo zhoršiť situáciu, pričom potraviny a lekársku starostlivosť bude pravdepodobne potrebovať 3,5-4 milióny ľudí; keďže Svetový potravinový program stále nemá zdroje na poskytnutie dostatočného množstva potravín pre vnútorne presídlené osoby a do 11. apríla 2005 sa pokrylo iba okolo 20 % potrebného množstva, K. keďže Dr. Mudawi Ibrahim Adam spolu s kolegom Yasirom Salimom a vodičom Abdallaom Tahaom boli 8. mája 2005 zatknutí len niekoľko hodín pred plánovanou cestou Dr. Adama do Írska, kde mal od prezidentky Mc Aleese prevziať Cenu obrancu ľudských práv v prvej línii, 1. srdečne víta podpísanie historickej CPA medzi sudánskou vládou a SPLM/A 9. januára 2005 v Nairobi, ktoré znamenalo koniec dvadsaťjeden rokov trvajúcej občianskej vojny, ako významného kroku k dosiahnutiu mieru v južnom Sudáne a ako vývoju, ktorý môže priniesť mier aj Darfúru; 2. vyzýva všetky zmluvné strany na okamžité vykonávanie CPA a jej súboru protokolov vzťahujúcich sa, okrem iného, na dohody o deľbe moci a bohatstva; vyzýva sudánsku vládu a SPLM/A, aby podľa rozdeľovania zdrojov v rámci CPA využili zisk z predaja ropy na rozvojové účely, aby tak sudánsky ľud videl výhody z uzatvoreného mieru; 3. vyzýva signatárov CPA, aby do návrhu novej ústavy zapojili všetkých aktérov politickej a občianskej spoločnosti s cieľom zabezpečiť legitímnosť a širokú politickú a ľudovú podporu demokratickému prechodu; 4. zastáva názor, že základom dobrého vládnutia je účasť žien a nediskriminácia v rozhodovacom procese, a to na legislatívnej i exekutívnej úrovni; 5. vyzýva, aby sa pri rekonštrukcii Sudánu venovala veľká pozornosť slobode zhromažďovania a vyjadrovania a prítomnosti nezávislých médií ako záruky demokratického pluralizmu; 6. zdôrazňuje, že CPA môže prispieť k trvalému mieru a stabilite v celom Sudáne a k úsiliu o vyriešenie situácie v Darfúre, zároveň však vyjadruje vážne znepokojenie nad narastajúcou neistotou a násilím a nad nedostatočným mierovým urovnávaním krízy v Darfúre, ktoré by potenciálne mohli ohroziť celý mierový proces; 7. víta rozhodnutie Bezpečnostnej rady OSN vytvoriť misiu OSN v Sudáne (UNMIS) zloženú z 10000 osôb zodpovedných za odzbrojenie bojovníkov, zmierenie, monitorovanie doržiavania zásad právneho štátu a ľudských práv, odmínovanie a dohľad nad voľbami a zároveň za zapojenie sa do procesu obnovy a rozvoja krajiny, a vzdáva poctu krajinám zúčastňujúcim sa na misii UNMIS; 8. víta rozhodnutie Africkej únie zvýšiť počet svojich mierových síl v Darfúre na približne 7700 jednotiek; 9. víta rozhodnutie Bezpečnostnej rady OSN postúpiť situáciu v Darfúre Medzinárodnému trestnému súdu; víta rozhodnutie OSN postúpiť situáciu v Darfúre Medzinárodnému trestnému súdu; takisto víta skutočnosť, že Kofi Annan odovzdal 5. apríla 2005 hlavnému prokurátorovi Medzinárodného trestného súdu 51 mien osôb podozrivých z vojnových zločinov; dôrazne vyzýva sudánsku vládu a všetky ďalšie strany zapojené do konfliktu, aby čo najužšie spolupracovali s Medzinárodným trestným súdom; 10. dôrazne kritizuje skutočnosť, že sudánska vláda označila rezolúciu OSN č. 1593 za "nespravodlivú", ako aj nedostatok podpory Medzinárodnému trestnému súdu zo strany vodcov rebelov; 11. vyzýva všetky strany, aby podporili Medzinárodný trestný súd, a tak ukončili obdobie beztrestnosti v Darfúre; je pevne presvedčený, že dodržiavanie rezolúcie podporí mierový proces v Darfúre a napomôže celkovému rozvoju Sudánu; 12. vyjadruje výraznú podporu žiadosti Bezpečnostnej rady na Medzinárodný trestný súd, aby podporil úsilie o medzinárodnú spoluprácu pri posilňovaní právneho štátu, ochrane ľudských práv a boja proti beztrestnosti v Darfúre; 13. odsudzuje sudánsku vládu za jej zodpovednosť za desaťročia hospodárskeho a politického zanedbávania určitých komunít a regiónov, pretože táto situácia zhoršila konflikt v Darfúre; 14. odsudzuje pokračujúce násilie, hrôzy a znásilnenia rozšírené v Darfúre, vrátane únosov pracovníkov mimovládnych organizácií, útoky príslušníkov domobrany a ďalších na civilistov v južnom a západnom Darfúre z 25. a 26. apríla 2005, o ktorých informovala OSN [5]; vyzýva všetky strany na okamžité zastavenie násilia, konfliktov a sexuálnych útokov v Darfúre; 15. odsudzuje násilie, zastrašovanie a prenasledovanie v táboroch pre vnútorne presídlené osoby v Darfúre a odoprenie prístupu niektorým členom medzinárodných mimovládnych organizácií do týchto táborov; trvá na tom, aby mali medzinárodné mimovládne organizácie zaručený neobmedzený prístup na všetky miesta v krajine vrátane táborov pre vnútorne presídlené osoby; 16. odsudzuje opätovné zatknutie Dr. Adama, predsedu organizácie pre sociálny rozvoj Sudánu (ktorý bol na sedem mesiacov zatknutý už v roku 2004), ako aj zatknutie jeho kolegu, pána Salima, a šoféra, pána Taha; vyzýva sudánske orgány, aby všetkých troch okamžite prepustili; trvá na tom, aby sudánske orgány objasnili, kde zadržiavajú Dr. Adama a umožnili mu stretnúť sa s rodinou a právnikmi; 17. dôrazne vyzýva EÚ, aby vyvíjala intenzívny nátlak na sudánske orgány, aby okamžite prepustili Dr. Adama a zastavili jeho systematické zastrašovanie; 18. trvá na tom, aby bol návrat všetkých vnútorne presídlených osôb dobrovoľný a bezpečný a aby im bola poskytnutá ochrana, a aby bolo medzinárodné spoločenstvo informované o každom plánovanom presune vnútorne presídlených osôb predtým, ako sa takýto presun uskutoční; 19. vyzýva sudánsku vládu, aby zabezpečila, že znásilneným ženám bude poskytnutá okamžitá starostlivosť po tom, ako takýto prípad nahlásia, a že sa podniknú všetky kroky na ďalšie školenie polície v otázkach boja proti sexuálnemu násiliu a násiliu voči ženám; v tomto smere víta zmenu v postupe nahlasovania prípadu znásilnenia (zrušenie požiadavky na vyplnenie tzv. formulára č. 8 a udelenie štatútu rovnoprávnosti lekárskym mimovládnym organizáciám, čím sa uznávajú za centrá starostlivosti), ako to delegácii Európskeho parlamentu uviedol minister spravodlivosti; 20. vyzýva strany zapojené do konfliktu v Sudáne, aby nepovolávali a nevyužívali detských vojakov, ktorí nedosiahli veku 18 rokov, a vyzýva sudánske orgány, aby ochraňovali presídlené deti, najmä mladistvé osoby bez dozoru; 21. odsudzuje aktivity Armády božieho odporu v južnom Sudáne a v Ugande; 22. pripomína, aby sa osobitná pozornosť venovala opätovnému začatiu hospodárskych činností, najmä v poľnohospodárskom sektore, vrátane príležitostí pre mikroúvery pre ženy; osobitnú starostlivosť a podporu treba venovať zdraviu a vzdelávaniu detí a žien a univerzitám, a to najmä na juhu; 23. dôrazne vyzýva Komisiu, aby zabezpečila postupné prideľovanie 450000000 EUR, a to v čo najväčšej miere prostredníctvom humanitárnych organizácií; zdôrazňuje, že sudánska vláda by mala mať prístup k týmto prostriedkom, iba ak sa dosiahne výrazný pokrok v mierovom procese v Darfúre vrátane ukončenia každého násilia, získania kontroly nad domobranou podporovanou sudánskou vládou a začatia spolupráce na trestnom vyšetrovaní s Medzinárodným trestným súdom; 24. vyzýva členské štáty, aby urýchlene a veľkoryso prispeli k prebiehajúcemu humanitárnemu úsiliu v Sudáne a Čade, vrátane decentralizovanej spolupráce; 25. vyzýva sudánsku vládu a vlády Čadu, Líbye a Stredoafrickej republiky na prísnejšie kontroly obchodu s ručnými zbraňami v tomto regióne; vyzýva Bezpečnostnú radu OSN, aby prijala všetky primerané opatrenia na zastavenie šírenia zbraní do darfúrskeho regiónu a aby zvážila obmedzené sankcie ako vhodný prostriedok na zastavenie ďalšieho obchodovania so zbraňami a šírenia zbraní v danom regióne; 26. vyzýva Spojené štáty americké, aby sa po svojich stretnutiach s riaditeľom bezpečnostnej a informačnej služby sudánskej vlády venovaných celosvetovému terorizmu výraznejšie zapojili do riešenia konfliktu a ukončenia beztrestnosti v Darfúre; 27. poveruje svojho predsedu, aby toto uznesenie postúpil Rade, Komisii, sudánskej vláde, Africkej únii, vládam členských štátov, Spojených štátov amerických, Ruska, Čadu, Líbye, Eritrey Egyptu a Číny, generálnemu tajomníkovi OSN, spolupredsedom Spoločného parlamentného zhromaždenia AKT-EÚ a Rade AKT. [1] Prijaté texty, P6_TA(2004)0012. [2] Správa Výboru Snemovne reprezentantov pre medzinárodný rozvoj o Darfúre, Sudán: Zodpovednosť poskytovať ochranu, piata správa zasadania 2004 – 05, zväzok I, 16. marca 2005, s. 7. [3] Internetová stránka Svetového potravinového programu, http/www.wfp.org, 13. septembra 2004. [4] Správa Medzinárodnej vyšetrovacej komisie o Darfúre pre generálneho tajomníka OSN, 25. januára 2005, s. 62. [5] Správa OSN o situácii v Sudáne, 26. apríla 2005. --------------------------------------------------